ดิฉันมีอาการปวดจมูกเหมือนเป็นสิวแต่ไม่มีสิวที่ปลายจมูกส่องดูในจมูกเป็นติ่งเนื้ออยู่ในจมูกค่ะ ควรไปพบแพทย์ไหมคะ
สวัสดีค่ะ tamaphonการวินิจฉัยที่เป็นไปได้-ริดสีดวงจมูก เป็นก้อนเนื้อเมือกในโพรงจมูกชนิดที่พบได้บ่อยที่สุดและเป็นโรคทางจมูกที่สามารถกลับมาเป็นซ้ำแม้ผ่าตัดออกแล้ว และอาจทำให้เกิดไซนัสอักเสบร่วมด้วย อาการเช่น คัดจมูก แน่นจมูก หายใจไม่สะดวก พูดเสียงขึ้นจมูก การรักษามีทั้งยาสเตียรอยด์พ่น รับประทาน หรือฉีด และการผ่าตัด-ภูมิแพ้จมูก ทำให้มีเยื่อบุบวมคล้ายเป็นก้อนได้-เนื้องอกของต่อมไซนัส-มะเร็งในจมูกหรือด้านหลังโพรงจมูกการให้ได้การวินิจฉัยที่แน่นอน ควรไปพบแพทย์หู คอ จมูกเพื่อตรวจเพิ่มเติม ดูลักษณะติ่งเนื้อว่าเข้าได้กับอะไรมากที่สุด และอาจต้องตรวจร่างกายระบบข้างเคียงเช่นในลำคอร่วมด้วยค่ะการดูแลตัวเองเบื้องต้น หลีกเลี่ยงจากสิ่งที่ทำให้คัดจมูก คันจมูก หรือทำให้จาม ไม่อยู่ในที่ที่มีฝุ่นมาก หลีกเลี่ยงสิ่งที่ทราบว่าแพ้ ไม่ควรสั่งน้ำมูกแรงๆ